ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0703/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στις Κανάριες Νήσους για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0856/99

υποβολή: Marilena Marín (UPE) προς την Επιτροπή

(7 Απριλίου 1999)

Θέμα: Φυλάκιση βενετών πολιτών διότι εξέφρασαν ελεύθερα τις ιδέες τους

Λαμβάνοντας υπόψη τη φυλάκιση τριων βενετών πολιτών σε συνδυασμό με την άρνηση να τους χορηγηθεί η δυνατότητα να προσφέρουν εναλλακτικώς κοινωνικές υπηρεσίες, όπως προβλέπεται από τον νόμο της 8ης Μαρτίου 1999, καθώς και ότι οι τρεις πολίτες, οι οποίοι συμμετείχαν σε μία φανερώς μη βίαιη και διπλωματικού χαρακτήρα διαδήλωση στην πλατεία του Αγίου Μάρκου στη Βενετία, το 1997, υπέρ μεγαλύτερης αυτονομίας της περιοχής του Βένετο, δεν είναι επικίνδυνοι, αλλά ότι αντιθέτως μετέχουν σε πολιτισμικές, κοινωνικές και πολιτικές δραστηριότητες που αποσκοπούν στο διάλογο και στην αντιπαράθεση σχετικά με θέματα περιφερειακής αυτονομίας, δικαιωμάτων των λαών και δικαιωμάτων του ανθρώπου, στο πλαίσιο μιας νομίμως δηλωμένης Ένωσης;

λαμβάνοντας υπόψη ότι οι πολίτες αυτοί ασκούν κανονικώς τις επαγγελματικές δραστηριότητές τους μετά τη σχετική συμφωνία σχετικά με την ποινή τους και ότι οι ίδιοι, μετά από προσφυγή του Γενικού Εισαγγελέα της Βενετίας κατά της απόφασης των εφετών, απολαύουν της συνταγματικώς αναγνωρισμένης αρχής του τεκμηρίου αθωότητας, βάσει της οποίας η φυλάκιση είναι δυνατή μόνον εφόσον ολοκληρωθούν όλα τα στάδια της δίκης ή σε περίπτωση σοβαρής απειλής;

λαμβάνοντας υπόψη ότι κατ' ουσίαν οι διεκδικήσεις τις οποίες προβάλλουν οι εν λόγω πολίτες με μη βίαιες ενέργειες και οι οποίες πηγάζουν από το καθεστώς αυτονομίας της περιοχής του Βένετο, το οποίο έχει ενσωματωθεί από το 1971 και στη ιταλική νομοθεσία, είναι εντελώς νόμιμες και επίκαιρες (αρκεί να παραπέμψουμε, ως προς το θέμα αυτό, στην πρόταση νόμου που εγκρίθηκε αυτή την εβδομάδα από την ιταλική κυβέρνηση) καθώς και ότι οι διεκδικήσεις αυτές εντάσσονται στο πλαίσιο της άσκησης του συνταγματικώς διασφαλισμένου δικαιώματος στην ελεύθερη, ειρηνική έκφραση των ιδεών τους,

μπορεί να διεκρινίσει η Επιτροπή σε ποιες ενέργειες προτίθεται να προβεί για να διασφαλίσει το σεβασμό των θεμελιωδών δικαιωμάτων, πράγμα το οποίο εντάσσεται στις κοινές βασικές αρχές που ισχύουν στα κράτη μέλη και το οποίο αποτελεί υποχρέωσή της σύμφωνα με όσα προβλέπονται από τις Συνθήκες του Μάαστριχτ και του Άμστερνταμ;

Απάντηση του κ. Santer εξ ονόματος της Επιτροπής

(7 Μαΐου 1999)

Η Επιτροπή υπενθυμίζει ότι οι σχέσεις μεταξύ των κρατών μελών και των υπηκόων τους σε ό,τι αφορά τον σεβασμό των δικαιωμάτων του ανθρώπου διέπονται, κατά πρώτο λόγο, από την Ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών η οποία υπεγράφη στη Ρώμη στις 4 Νοεμβρίου 1950. Συνεπώς, οι Ιταλοί υπήκοοι μπορούν, αφού εξαντλήσουν τα εθνικά ένδικα μέσα, να προσφύγουν για το θέμα αυτό στο Ευρωπαϊκό Δικαστήριο Ανθρωπίνων Δικαιωμάτων.
ΓΡΑΠΤΗ ΕΡΩΤΗΣΗ αρ θ. 1000/99 του Ian WHITE Άρθρο 9 του Κανονισμού ΕΟΚ αριθ. 95/93 της 18 Ιανουαρίου 1993



Επίσημη Εφημερίδα αριθ. C 370 της 21/12/1999 σ. 0151



ΓΡΑΠΤΗ ΕΡΩΤΗΣΗ E-1000/99 υποβολή: Ian White (PSE) προς την Επιτροπή (20 Απριλίου 1999) Θέμα: Άρθρο 9 του Κανονισμού ΕΟΚ αριθ. 95/93 της 18 Ιανουαρίου 1993 Μπορεί η Επιτροπή να πληροφορήσει για τις υποχρεώσεις δημόσιας υπηρεσίας που επιτρέπονται σύμφωνα με το άρθρο 9 του Κανονισμού ΕΟΚ αριθ. 95/93(1) της 18 Ιανουαρίου 1993 και κατά πόσο η νοτιοδυτική περιοχή του Ηνωμένου Βασιλείου συγκεντρώνει τώρα τα προσόντα; Εάν δεν τα συγκεντρώνει, δύναται η Επιτροπή να επιβεβαιώσει το λόγο, αφού τέτοιες υποχρεωσεις είναι ζωτικές για την απόκτηση χρόνοθυρίδων που είναι απαραίτητες για την επιβίωση τέτοιων αερολιμένων; (1) ΕΕ L 14 της 22.1.1993, σελ. 1.
ΓΡΑΠΤΗ ΕΡΩΤΗΣΗ E-0396/99

υποβολή: Alexandros Alavanos (GUE/NGL) προς την Επιτροπή

(1 Μαρτίου 1999)

Θέμα: Οικολογικές καταστροφές στο σύμπλεγμα βραχονησίδων Γαύδος - Γαυδοπούλα

Σύμφωνα με καταγγελίες οικολογικών οργανώσεων της Κρήτης, στο σύμπλεγμα βραχονησίδων Γαύδος - Γαυδοπούλα στη Νότια Κρήτη, που έχει ενταχθεί στο δίκτυο περιοχών "Natura 2000" με χαρακτηρισμό "Α", πρόκειται να δημιουργηθούν βιομηχανικές μονάδες, ελικοδρόμια, μόλοι πρόσδεσης σε όλη την περίμετρο της βραχονησίδας Γαυδοπούλας, εγκαταστάσεις ανεφοδιασμού πλοίων και οικισμός 400 ατόμων στη νήσο Γαύδο.

Επειδή, αν αληθεύουν οι καταγγελίες, θα προκληθεί καταστροφή ενός σημαντικού βιότοπου, αλλά και της πολιτιστικής και κοινωνικής συνοχής της ευρύτερης περιοχής, ερωτάται η Επιτροπή:

1. Είναι ενήμερη για τον σχεδιασμό των παραπάνω έργων;

2. Γνωρίζει αν έχουν προηγηθεί οι απαιτούμενες μελέτες περιβαλλοντικών επιπτώσεων και το γεγονός ότι η εν λόγω περιοχή είναι προστατευόμενη;

3. Προτίθεται να ζητήσει από τις ελληνικές αρχές να ανακληθούν οι σχετικές αποφάσεις, ώστε να διατηρηθεί η οικολογική ισορροπία και το εξαιρετικό κάλλος της περιοχής;
ΓΡΑΠΤΗ ΕΡΩΤΗΣΗ E-0213/99

υποβολή: Gerhard Schmid (PSE) προς την Επιτροπή

(12 Φεβρουαρίου 1999)

Θέμα: Τέλη για τις υγειονομικές επιθεωρήσεις σύμφωνα με την Οδηγία 93/118/ΕΟΚ - η ερώτησή μου Ε-2988/98

Τα καθορισθέντα στην Οδηγία 93/118/ΕΟΚ(1) κατ' αποκοπή τέλη για την επιθεώρηση κρεάτων μπορούν σύμφωνα με τα λεγόμενα της Επιτροπής να προσαυξάνονται όταν στην πραγματικότητα ανακύπτουν υψηλότερα έξοδα (βλ. απάντηση στην ερώτησή μου Ε-2988/98(2)). Στη Γερμανία τα τέλη αυτά εισπράττονται κατά κανόνα σε επίπεδο δήμων ή κοινοτήτων.

Έχει δικαίωμα κάθε μεμονωμένος δήμος ή κοινότητα να επιβάλλει τέλη ώστε να καλύπτει τα έξοδά του ή πρέπει τα τέλη να καθορίζονται ομοιόμορφα σε ομοσπονδιακή βάση με μέσο ποσοστό σε ομοσπονδιακό επίπεδο που θα καλύπτει το κόστος;

Απάντηση του κ. Fischler εξ ονόματος της Επιτροπής

(9 Μαρτίου 1999)

Το θέμα που έθεσε το Αξιότιμο Μέλος του Κοινοβουλίου αποτελεί αντικείμενο μιας υπόθεσης που εκκρεμεί ενώπιον του Δικαστηρίου (υπόθεση αριθ. C-374/97 - A. Feyrer κατά Landkreis Rottal-Inn). Ως εκ τούτου, η Επιτροπή οφείλει να αναμείνει έως ότου εκδοθεί η απόφαση του Δικαστηρίου.

(1) ΕΕ L 340 της 31.12.1993, σελ. 15.

(2) ΕΕ C 297 της 15.10.1999, σελ. 40.
ΓΡΑΠΤΗ ΕΡΩΤΗΣΗ E-1065/99

υποβολή: Daniel Varela Suanzes-Carpegna (PPE) προς την Επιτροπή

(20 Απριλίου 1999)

Θέμα: Προσαρμογή στο κοινοτικό δίκαιο των συμπληρωματικών διατάξεων του νόμου της Γαλλίας 97-1051 της 18ης Νοεμβρίου περί προσανατολισμού της θαλάσσιας αλιείας και των θαλασσίων καλλιεργειών

Όσον αφορά την απάντηση που έδωσε η Ευρωπαϊκή Επιτροπή στην ερώτησή μου Ε-0301/99(1), επιμένω ότι θα ήθελα να πληροφορηθώ, αφού θα έχει ζητήσει και εξετάσει η Επιτροπή τις κανονιστικές διατάξεις στις οποίες αναφέρεται η προηγούμενή μου ερώτηση, εάν η Επιτροπή φρονεί ότι οι συμπληρωματικές αυτές διατάξεις και, συγκεκριμένα, αυτά που ορίζονται στην εγκύκλιο που αφορά την εγκατάσταση, συνάδουν προς το κοινοτικό δίκαιο όπως ερμηνεύεται από το Δικαστήριο;

Απάντηση της κας Bonino εξ ονόματος της Επιτροπής

(5 Μαΐου 1999)

Η Επιτροπή θα ήθελε να αναφέρει στο Αξιότιμο Μέλος του Κοινοβουλίου ότι θεωρεί, ότι η εγκύκλιος της γαλλικής διοίκησης για τους νέους όρους για την αλιεία γαλλικών ποσοστώσεων, την οποία απηύθυνε στις αλιευτικές εταιρίες στο τέλος του 1998, είναι σύμφωνη με τον κοινοτικό νόμο.

Εντούτοις, η Επιτροπή επισήμανε ακόμη μία φορά στις γαλλικές αρχές την ανάγκη να επιδείξουν κάποια ελαστικότητα στην αρχική εφαρμογή των νέων όρων που θα επιτρέψει στις αλιευτικές εταιρίες να προσαρμοστούν ομαλά στην νέα κατάσταση.

Οι γαλλικές αρχές βεβαίωσαν την Επιτροπή ότι θα το πράξουν.

(1) EE C 341 της 29.11.1999, σελ. 87.
ΓΡΑΠΤΗ ΕΡΩΤΗΣΗ E-0045/99

υποβολή: Konstantinos Hatzidakis (PPE) προς την Επιτροπή

(22 Ιανουαρίου 1999)

Θέμα: Τηλεϊατρική στη δημόσια υγεία της Ελλάδας

Η εισαγωγή της πληροφορικής στη δημόσια υγεία σημειώνει μεγάλη χρονική καθυστέρηση, με αποτέλεσμα από τα 143 δημόσια νοσοκομεία και 173 αγροτικά κέντρα στην Ελλάδα, μόνο 15 γενικά νοσοκομεία να έχουν υπολογιστές. Οι υπολογιστές αυτοί όχι μόνο έχουν εξασφαλιστεί από τα ΜΟΠ, αλλά έκτοτε δεν έχουν αναβαθμιστεί και χρησιμοποιούνται κυρίως ως επεξεργαστές κειμένων. Άλλη συνέπεια της μη συμβατότητάς τους με τις σύγχρονες τηλεπικοινωνιακές τεχνολογίες είναι η παντελής απουσία της τηλεϊατρικής από την ελληνική δημόσια υγεία. Ταυτόχρονα, το Επιχειρησιακό Πρόγραμμα Υγείας του Β' ΚΠΣ προβλέπει τον εξοπλισμό 24 γενικών νοσοκομείων με συσκευές για προηγμένες μορφές επικοινωνίας, με πιλοτικές εφαρμογές σε 7 περιοχές της χώρας.

Θα ήθελα να με ενημερώσει η Επιτροπή:

1. Πώς εξελίσσεται το πρόγραμμα εξοπλισμού στις 7 πιλοτικές περιοχές και στα υπόλοιπα 17 γενικά νοσοκομεία που εντάσσονται στο πρόγραμμα αυτό;

2. Με βάση την ανάμειξή της σε χρηματοδότηση προγραμμάτων, ποια είναι η εκτίμησή της για την περίοδο εφαρμογών της τηλεϊατρικής στην Ελλάδα;

Απάντηση της κας Wulf-Mathies εξ ονόματος της Επιτροπής

(15 Φεβρουαρίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0730/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στην Αυστρία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ P-0975/99

υποβολή: Eluned Morgan (PSE) προς την Επιτροπή

(7 Απριλίου 1999)

Θέμα: Τελετουργική σφαγή ζώων κατά τις θρησκευτικές εορτές

Μπορεί η Επιτροπή να διευκρινίσει τι προβλέπει ο νόμος για την τελετουργική σφαγή ζώων σε θρησκευτικές εορτές που πραγματοποιούνται σε ανοιχτούς χώρους στα κράτη μέλη και με ποιο τρόπο εφαρμόζεται αυτός ο νόμος;

Απάντηση του κ. Fischler εξ ονόματος της Επιτροπής

(27 Απριλίου 1999)

Η οδηγία 93/119/ΕΟΚ του Συμβουλίου, της 22ας Δεκεμβρίου 1993, για την προστασία των ζώων κατά την σφαγή ή/και την θανάτωσή τους(1), απαιτεί ότι η τελετουργική σφαγή των ζώων κατά τις θρησκευτικές εορτές πρέπει να λαμβάνει χώρα εντός σφαγείου και πρέπει να πληρούνται οι λοιπές κοινοτικές απαιτήσεις δημόσιας υγείας, υγείας των ζώων και ορθών συνθηκών διαβίωσης των ζώων.

Η Επιτροπή έχει γνώση του γεγονότος ότι, σε ορισμένα κράτη μέλη, ορισμένες σφαγές ζώων κατά τη διάρκεια της θρησκευτικής εορτής Eid-el-Kabir ενδέχεται να λαμβάνουν χώρα εκτός σφαγείου. Η Επιτροπή έχει θίξει το ζήτημα αυτό στο πλαίσιο της Μόνιμης Κτηνιατρικής Επιτροπής. Τα περισσότερα κράτη μέλη έχουν τονίσει το γεγονός ότι έχουν μεταφέρει στην εθνική τους νομοθεσία την προαναφερόμενη οδηγία έτσι ώστε να απαγορεύεται η σφαγή των ζώων εκτός σφαγείου.

Εντούτοις, σε έναν μικρό αριθμό κρατών μελών, τελετουργικές σφαγές ζώων εκτός σφαγείου, είτε λαμβάνουν χώρα παράνομα, είτε αντιμετωπίζεται με έναν ορισμένο βαθμό ανοχής εκ μέρους των αρμοδίων αρχών.

Η Επιτροπή έχει την πρόθεση να θέσει το ζήτημα αυτό στην Μόνιμη Κτηνιατρική Επιτροπή εκ νέου και, εν συνεχεία, θα εξαγάγει τα συμπεράσματά της.

(1) ΕΕ L 340 της 31.12.1993.
ΓΡΑΠΤΗ ΕΡΩΤΗΣΗ E-0079/99

υποβολή: Graham Mather (PPE) προς την Επιτροπή

(27 Ιανουαρίου 1999)

Θέμα: Έκθεση της Επιστημονικής Επιτροπής για την Υγεία και την Προστασία των Ζώων σχετικά με τις πτυχές που αφορούν την προστασία κατά την παραγωγή φουαγκρά από πάπιες και χήνες

Η έκθεση αυτή, η οποία εκπονήθηκε από την Επιστημονική Επιτροπή για την Υγεία και την Προστασία των Ζώων υπό την αιγίδα της ΓΔ ΧΧΙV, εγκρίθηκε στις 16 Δεκεμβρίου 1998.

Ποιες ενέργειες προτίθεται να αναλάβει η Επιτροπή επί τη βάσει της εν λόγω έκθεσης;
ΓΡΑΠΤΗ ΕΡΩΤΗΣΗ E-0516/99

υποβολή: Jens-Peter Bonde (I-EDN) προς την Επιτροπή

(8 Μαρτίου 1999)

Θέμα: Απάτη

Θεωρεί η Επιτροπή ότι συντρέχουν λόγοι για απόλυση όταν υπάλληλός της διαβιβάζει σε βουλευτή πληροφορίες σχετικές με απάτη; Είναι διατεθειμένη η Επιτροπή να διασφαλίσει ότι η Επιτροπή Εμπερογνωμόνων και η Επιτροπή Ελέγχου του Προϋπολογισμού θα έχουν πρόσβαση σε όλα τα σχετικά παραρτήματα χωρίς εξαίρεση;

Απάντηση του κ. Santer εξ ονόματος της Επιτροπής

(23 Απριλίου 1999)

Η ερώτηση του αξιότιμου μέλους φαίνεται να αφορά την περίπτωση του κ. Van Buitenen. πως η Επιτροπή έχει ήδη διευκρινίσει στις απαντήσεις της σε διάφορες ερωτήσεις βουλευτών (γραπτές ερωτήσεις Ε-30/99 του κ. Κακλαμάνη και Ε-42/99 της κ. Piha(1) και Ε-58/99 του κ. Manisco(2)), η απόφαση αναστολής του κ. Van Buitenen από την άσκηση των καθηκόντων του συνιστά συντηρητικό μέτρο που λήφθηκε σε εφαρμογή του άρθρου 88 του κανονισμού υπηρεσιακής καταστάσεως, καθόσον βρίσκεται υπό διεξαγωγή πειθαρχική διαδικασία. Η απόφαση αυτή βασίζεται στην μη τήρηση της υποχρέωσης εχεμύθειας και διακριτικότητας στην οποία υπόκειται κάθε δημόσιος υπάλληλος.

σον αφορά την πρόσβαση της επιτροπής ανεξάρτητων εμπειρογνωμόνων στα έγγραφά της, η Επιτροπή επιβεβαιώνει ότι διαβίβασε στην εν λόγω επιτροπή κάθε έγγραφο που της ζητήθηκε. σον αφορά την ενημέρωση της Επιτροπής Ελέγχου του Προϋπολογισμού, η Επιτροπή καλεί το αξιότιμο μέλος να ανατρέξει στην διοργανική συμφωνία για την διαβίβαση εμπιστευτικών πληροφοριών στο Κοινοβούλιο κατά την διαδικασία απαλλαγής ή για οιονδήποτε άλλο σκοπό στα πλαίσια του ελέγχου της άσκησης των αρμοδιοτήτων της Επιτροπής σε θέματα εκτέλεσης του προϋπολογισμού, διαχείρισης και διοίκησης, η οποία έχει υποβληθεί στο Κοινοβούλιο προς έγκριση.

(1) βλέπε σελίδα 13.

(2) ΕΕ C 341 της 29.11.1999, σελ. 41.
ΓΡΑΠΤΗ ΕΡΩΤΗΣΗ E-0708/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στην Εστρεμαδούρα για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0577/99

υποβολή: Antonio Tajani (PPE) προς την Επιτροπή

(12 Μαρτίου 1999)

Θέμα: Αίτημα να ενταχθούν οι δημοτικές αστυνομίες στην κατηγορία των επικινδύνων επαγγελμάτων

Την Τρίτη 23 Φεβρουαρίου 1999, πέντε αστυνομικοί της δημοτικής αστυνομίας του Μιλάνου διεκομίσθησαν στο νοσοκομείο με συμπτώματα δηλητηρίασης από καυσαέρια.

Θεωρεί η Επιτροπή, υπό το πρίσμα του νέου αυτού συμβάντος, ότι και τα μέλη του σώματος αυτού πρέπει να περιληφθούν στις κατηγορίες υψηλού κινδύνου;

Απάντηση του κ. Flynn εξ ονόματος της Επιτροπής

(14 Απριλίου 1999)

Το άρθρο 2(1) της οδηγίας πλαισίου 89/391/ΕΟΚ σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(1) προβλέπει την εφαρμογή της εν λόγω οδηγίας σε όλους τους τομείς δραστηριότητας, ιδιωτικούς ή δημόσιους.

Ωστόσο η παράγραφος 2 του ίδιου άρθρου προβλέπει ότι ορισμένες ειδικές δραστηριότητες του δημόσιου τομέα όπως οι ένοπλες δυνάμεις, η αστυνομία ή οι υπηρεσίες πολιτικής άμυνας μπορούν να εξαιρεθούν, μόνον όταν "δεν το επιτρέπουν εγγενείς ιδιαιτερότητες αυτών των δραστηριοτήτων, οι οποίες αντιτίθενται κατά τρόπο δεσμευτικό". Σε αυτή την περίπτωση πρέπει να υπάρξει φροντίδα για την εξασφάλιση στο μέτρο του δυνατού της ασφάλειας και της υγείας των εργαζομένων, δεδομένων των στόχων της οδηγίας.

Στο πλαίσιο αυτών των ρυθμίσεων και στην περίπτωση όπου εγγενείς ιδιαιτερότητες των δραστηριοτήτων που έχουν αναλάβει τα όργανα της τοπικής αστυνομίας δεν αντιτίθενται κατά τρόπο δεσμευτικό στην εφαρμογή των διατάξεων της οδηγίας πλαισίου, ο εργοδότης πρέπει να αξιολογήσει τους κινδύνους στους οποίους εκτίθενται και να λάβει τα κατάλληλα μέτρα για να εξασφαλίσει καλύτερο επίπεδο προστασίας της ασφάλειας και της υγείας αυτών των εργαζομένων. Η αναγνώρισή τους ως ομάδα κινδύνου θα εξαρτηθεί από το είδος της αναπτυσσόμενης δραστηριότητας και τις ειδικές συνθήκες στις οποίες υπόκεινται τα όργανα της τοπικής αστυνομίας.

(1) ΕΕ L 183 της 29.6.1989.
ΓΡΑΠΤΗ ΕΡΩΤΗΣΗ E-0364/99

υποβολή: Joaquín Sisó Cruellas (PPE) προς την Επιτροπή

(1 Μαρτίου 1999)

Θέμα: Νέες εμπειρίες στην κατάρτιση και την απασχόληση

Όσο γνωρίζει ο εν λόγω βουλευτής, ορισμένα πειράματα "job rotation", τα οποία διεξήχθησαν στη Σικελία φαίνεται να έχουν δώσει θετικά αποτελέσματα στον τουριστικό τομέα. Πρόκειται για ένα σύστημα όπου ορισμένοι επιλεγμένοι υπάλληλοι επιχειρήσεων εγγράφονται σε τμήματα αναβάθμισης που περιλαμβάνουν μαθήματα στο εσωτερικό και στο εξωτερικό της χώρας. Οι εργαζόμενοι αυτών των επιχειρήσεων αντικαθίστανται από ανέργους, οι οποίοι έχουν προηγουμένως καταρτισθεί καταλλήλως. Τελειώνοντας αυτήν την κατάρτιση, ο εργαζόμενος επιστρέφει στην επιχείρηση στην οποία ανήκε, με ανώτερη και πλέον κατάλληλη επιμόρφωση για τις ανάγκες της. Ο εργαζόμενος ο οποίος τον είχε αντικαταστήσει επιστρέφει στην αγορά εργασίας με μεγαλύτερη εργασιακή πείρα και αρτιότερη κατάρτιση.

Γνωρίζει η Επιτροπή το σύστημα "job rotation" στο οποίο αναφερόμαστε;

Θα μπορούσε να μας ανακοινώσει εάν το σύστημα αυτό εφαρμόζεται στα κράτη μέλη, εκτός από την Ιταλία, και ποιά υπήρξαν τα αποτελέσματά του;

Μετέχει τρόπον τινά η Ευρωπαϊκή Ένωση σε αυτού του τύπου τα τόσο ενδιαφέροντα "πειράματα";

Απάντηση του κ. Flynn εξ ονόματος της Επιτροπής

(8 Απριλίου 1999)

Η Ευρωπαϊκή Επιτροπή γνωρίζει πολύ καλά το σύστημα των "κύκλων εργασίας" ("job rotation") και πολλά σχέδια εφαρμογής του "job rotation" έχουν λάβει οικονομική υποστήριξη στο πλαίσιο της κοινοτικής πρωτοβουλίας ADAPT.

Το 1996 οι Δανοί που ανέλαβαν πρώτοι την πρωτοβουλία για το σύστημα "job rotation" συνέστησαν ένα βασικό δίκτυο με τίτλο "A New track in Europe", το οποίο περιλάμβανε 11 οργανώσεις από διάφορα κράτη μέλη τα οποία είχαν όλα λάβει χρηματοδότηση από το ADAPT για τα προγράμματά τους και για τη διακρατική συνεργασία πάνω στο "job rotation". Από το 1998 και μετά το ίδιο το δίκτυο δεν έλαβε χρηματοδότηση από το Ευρωπαϊκό Κοινωνικό Ταμείο (ΕΚΤ) έλαβαν όμως ορισμένα επιμέρους σχέδια. Το δίκτυο περιλαμβάνει σήμερα 33 οργανώσεις με την ιδιότητα του εταίρου και εκπροσωπούν 14 από τα 15 κράτη μέλη περιλαμβανομένης μιας οργάνωσης στην Ιταλία. Σε ορισμένα κράτη μέλη τα σχέδια "job rotation" έχουν δείξει τις δυνατότητες ένταξής τους σε όλους τους τομείς επηρεάζοντας τις αλλαγές στα σημερινά συστήματα κατάρτισης και τοποθέτησης σε θέσεις εργασίας.

Αντίγραφο μιας ενδιάμεσης έκθεσης σχετικά με την αξιολόγηση των προοπτικών για "job rotation" στην Κοινότητα αποστέλλεται απευθείας στον κύριο βουλευτή και στη Γραμματεία του Ευρωπαϊκού Κοινοβουλίου.
ΓΡΑΠΤΗ ΕΡΩΤΗΣΗ E-0344/99

υποβολή: Ursula Schleicher (PPE) προς την Επιτροπή

(23 Φεβρουαρίου 1999)

Θέμα: Περιβαλλοντική προστασία σε σχέση με τα προïόντα

Φαίνεται ότι η Γενική Διεύθυνση XI της Επιτροπής ανέθεσε την εκπόνηση μελέτης σχετικά με τα διαθέσιμα μέσα στον τομέα της περιβαλλοντικής προστασίας σε σχέση με τα προϊόντα, μελέτη η οποία κατέληξε στο συμπέρασμα ότι πρέπει να υπάρχει πολιτική για τα προϊόντα προσανατολισμένη σε ολόκληρο τον κύκλο ζωής των προϊόντων.

1. Υποστηρίζει η Επιτροπή το συμπέρασμα αυτό;

2. Ποιά άλλα συμπεράσματα συνάγει η Επιτροπή από τη μελέτη αυτή για περαιτέρω περιβαλλοντικές διατάξεις;

3. Υπάρχουν ήδη συγκεκριμένα νομοθετικά σχέδια βάσει της μελέτης αυτής;

4. Υπάρχει περιληπτική απόδοση της μελέτης, στην οποία θα μπορούσε να είχε πρόσβαση το Ευρωπαϊκό Κοινοβούλιο;

Απάντηση της κας Bjerregaard εξ ονόματος της Επιτροπής

(1 Απριλίου 1999)

1. Η Επιτροπή υποστηρίζει το συμπέρασμα ότι η ολοκληρωμένη πολιτική προϊόντων (ΙΡΡ) θα πρέπει να λαμβάνει υπόψη το συνολικό κύκλο ζωής των προϊόντων.

2. Η ΙΡΡ εξακολουθεί να εξετάζεται και τα οριστικά συμπεράσματα δεν έχουν ακόμα διατυπωθεί. Η Επιτροπή διοργάνωσε εργαστήριο για το θέμα αυτό το Δεκέμβριο του 1998 και η ΙΡΡ θα εξεταστεί σε άτυπη συνεδρίαση των υπουργών περιβάλλοντος στη Βαϊμάρη στις 7 με 9 Μαΐου 1999. Η Επιτροπή προτίθεται να καταθέσει πράσινη βίβλο για την ΙΡΡ μετά το καλοκαίρι.

3. Δεν έχουν επί του παρόντος αναληφθεί νομοθετικές πρωτοβουλίες.

4. Η εκτελεστική σύνοψη της μελέτης διαβιβάζεται άμεσα στο Αξιότιμο Μέλος του Κοινοβουλίου και την Γενική Γραμματεία του Κοινοβουλίου.